 Sam Ọmátsẹyẹ : Sam Òrìtsẹtìmẹhìn Ọmátsẹyẹ jẹ akéwì, òǹkọwé ìtàn àròsọ, akọtàn fún eré orí-ìtàgé àti Akọròyìn ọmọ orílẹ-èdè Nàìjíríà. Wọn bí Sam ní ọjọ kẹẹdógún, oṣù Òkudù, ọdún 1961. Ìpínlẹ Delta, ní orílẹ-èdè Nàìjíríà ni ó sì ti wá. Ó gba àmì-ẹyẹ ti ọdún 2019 fún National Productivity Order of Merit NPOM.Sam Ọmátsẹyẹ lọ sí ilé-ẹkọ girama ti Government College, Ughelli, ìpínlẹ Bendel tẹlẹ, ìpínlẹ Delta láti ọdún 1973 sí 1979 fún ètò ẹkọ girama rẹ, ó sì gba ìwé-ẹrí ilé-ìwé West African School. Ó lọ sí Federal School Of Arts And Science, Victoria Island, Lagos fún ètò ẹkọ gíga rẹ. Ó kọ ẹkọ nípa ìmọ Ìtàn ní University of Ifẹ tó ti di Ọbáfẹmi Awólọwọ University láti ọdún 1980 sí 1985, ó sì gba Bachelor of Arts Degree.Ó kọ èdè Gẹẹsì àti lítíréṣọ ní Aminu Kano Commercial College, Kano nígbà tó ń ṣe NYSC láti ọdún 1985 sí 1986. Láti ọdún 1987 sí 1988 ó ṣiṣẹ gẹgẹ bíi ajábọ-olùṣèwádìí ní Newswatch Magazine, ó sì ṣe ọpọlọpọ iṣẹ nínú ọrọ ilẹ àjèjì àti àṣà. Ní ọdún 1988, ó ṣiṣẹ gẹgẹ bí òǹkọwé fún African Concord Magazine, ó sì ṣagbátẹrù oríṣiríṣi ìtàn, tó ṣe àkọsílẹ ìtàn Ibrahim Babangida. Ó di igbákejì olóòtú òṣèlú ti àwọn ìwé-ìròyìn Concord ní ọdún 1989. 